tartuNLP/wikipedia-smugri-20251201 huggingface dataset:
Arheomalakoloogia

Arheomalakoloogia on teadusharu, mis uurib arheoloogilises kontekstis säilinud limuseid ehk molluskeid. See valdkond ühendab omavahel arheoloogia, bioloogia ja paleontoloogia.
Tegemist on suhteliselt uue arheoloogia haruga. Molluskite jäänused nagu tigude kojad ja karpide karbipoolmed on kõige sagedamini esinevad selgrootute jäänused arheoloogilises materjalis.
&lt;br&gt;
Eesti arheoloogias ei ole karpidele ja tigudele väga tähelepanu pööratud. Kesk- ja uusaegseid austrite karbipoolme leide käsitletakse millegipärast koos esemeleidudega, mitte loomsete jäänustena ning sellepärast ei jõua need tavaliselt zooarheoloogideni. Läänemere ainuke karbikuhil (ingl "shell midden") on leitud Lätist neoliitilisest Riņņukalnsist.
Limused.
Limused elavad nii merevees, magevees kui ka maa peal. Merevees leidub torbiklimuseid, soomuslimuseid, tigusid, karpe, lasnjalgseid ja peajalgseid. Magevees elavad teod ja karbid ning maismaal ainult teod. Arheoloogilistel väljakaevamistel leiab kõige enam teokarpe ja karbipoolmeid.
Milleks uurida? Limuste kasutamine..
Limuste uurimine annab meile väga mitmekülgset infot. Meil on võimalik saada teavet esiaja ja ajaloolise aja keskkonnatingimuste kohta, sest mõned liigid on klimaatiliste ja ökoloogiliste muutuste suhtes väga tundlikud ning elavad ainult teatud kohtades. Näiteks muutused hapniku isotoopide suhetes molluski kojas/karbis peegeldavad muutusi sademete mustris.
Inimesed on limuseid kasutanud toiduks juba paleoliitikumist alates, seega saame uurida inimeste toitumist või ka kaubandussuhteid. Teatud liiki limuste kodadest on võimalik eraldada värvainet, millega sai tekstiile värvida.
Molluskite karpe on kasutatud kaunistustena ning juba noorema paleoliitikumi ajast on maailmas märke karpide süstemaatilisest kogumisest. Neist valmistati ripatseid, helmeid, amulette, käevõrusid ning karpe on isegi valuutana kasutatud. On võimalik, et "Cypraeidae" perekonda kuuluvaid kaurikarpe ("cowries") võidi rauaajal rahana kasutada, kuna need on vastupidavad ja ilusad läikivad. Iisraeli rauaaegsetes asulates on need tavalised leiud. Neid karpe on seostatud ka viljakuse, sünni ning elu ja hauataguse eluga.
&lt;br&gt;
Neoliitikumi ajal kasutasid lõuna Levanti piirkonna kütid-korilased laialdaselt merekarpe, mida saadi Vahemerest ja Punasest merest. Ka seal leidub teiste karbileidude hulgas palju kaurikarpe ning neid on pandud kaasa hauapanustena.
Karpidest ja kodadest on toodetud lupja. Karbipuru sai kasutada savinõude ja telliste savimassi koostises, et need oleksid vastupidavamad.
Ilmselgelt on väga palju molluskite jäänuseid sattunud pinnakihtidesse looduslikul viisil. Inimtegevusega seotud karpe võib olla keeruline eristada looduslikest ning selleks on põhjalikult vaja tunda nende tafonoomiat. Inimtekkelisi jälgi võib põhjustada karpide avamine või keetmine, augustamine ja kaunistamine..
Vormsi (laev)

Reisiparvlaev "Vormsi" sõitis Rohuküla – Sviby regulaarliinil Vormsi saare ja mandri eesti vahel. Laev valmis 1975. aastal Volgogradi laevaremonditehases ja lammutati 2000. aastal. 
Laeva info Mereviki lehelt
"Vormsi" võis peale võtta kuni kaheksa täislastis veoautot või kakskümmend sõiduautot. Parvlaeva süvis oli 1,6 meetrit, mis tingis Sviby sadama mõninga süvendamise. "Vormsi" oli võimeline ühendust pidama kuni 20 cm paksuse püsijääga, mis tegi laevaühenduse võimalikuks peaaegu kuni merel kergemaid sõidukeid kandva jää tekkimiseni.
Mustafa Barzanî

Mustafa Barzanî (kurdi keeles مسته‌فا محەمەد بارزانی; ka mulla Mustafa; 14. märts 1903 – 1. märts 1979) oli kurdi rahvuslane ja poliitik.
1946. aastal valiti ta uue Kurdistani Demokraatliku Partei ning seega ka kurdide vastupanu juhiks Iraagi kuningavõimu vastu. Mustafa Barzani oli üks silmapaistvamaid kurdide iseseisvusliikumise juhte. Ta vedas eest vastupanu nii Iraagi kui ka Iraani võimude vastu.
Tema haud asub Iraagis Barzanis.
Matthias von Holst

Matthias von Holst (4. aprill 1839 Viljandi, Viljandi kreis, Liivimaa kubermang – 21. aprill 1905 Berlin-Charlottenburg, Saksamaa) oli baltisaksa arhitekt.
Matthias von Holst sündis Viljandis Viljandi-Kõpu koguduse pastori Valentin Karl Heinrich von Holsti (1808–1860) peres.
M. von Holst õppis Viljandis Schmidti Eragümnaasiumis. Arhitektuuri õppis ta aastatel 1857–1861 Hannoveri Polütehnikumis ja siis Zürichis, töötas Stuttgardis ja Viinis.
Tegutses arhitektina Viljandis ja 1866–1876 Riias, kus oli ka linna ehitusrevident, ning töötas 1867–1869 Riia Polütehnikumis. 1876. aastast elas Berliinis.
Beati Mandolini

Beati Mandolini (it Õndsad mandoliinid, viide asutajate perekonnanimele) on eesti seitsmeliikmeline ansambel, septett, mille esituses kuuleb muusikat sitsiilia rahvamuusikast klassikalise muusikani, hõlmates ka napoli laulukesed (canzone napoletana) ja itaalia rahvamuusika.
Laktoferriin

Laktoferriin ehk laktotransferriin on 78 kDa suurune valk, mille iga molekul võib siduda 2 Fe3+ iooni. Laktoferriin kuulub transferriinideks nimetatud raua transportvalkude perekonda koos seerumtransferriini, ovotransferriini, melanotransferriini ja karboonanhüdraasi inhibiitoriga. Selle perekonna valkude üldiseks funktsiooniks on raua organismisisene transport.  Laktoferriin on multifunktsionaalne valk, mis lisaks raua deponeerimisele omab antibakteriaalset- ja immunomodulaatori aktiivsust. 
Laktoferriini on suures koguses rinnapiimas (tüüpiliselt umbes 1g/l, ternespiimas kuni 7g/l), mis on enam kui kõiki teisi valke, kaseiin välja arvatud.  Lisaks piimale leidub laktoferriini ka süljes, pisarates ja ninaõõnes.
Veisepiima laktoferriin on oluline vadakuvalk, moodustades seal umbes 3% summaarsest valkude kogusest.
Araabia Taassünni Sotsialistlik Partei – Iraak

"See artikkel räägib erakonna harust Iraagis. Araabiaülese Taassünni partei kohta, mida juhitakse Iraagist, kuid millel on harud ka mujal, vaata artiklit Taassünni Partei (Iraagi fraktsioon)."
Araabia Sotsialistlik Taassünni Partei – Iraak (araabia keeles حزب البعث العربي الاشتراكي في العراق, "Ḥizb al-Ba‘th al-'Arabī al-Ishtirākī fī al-'Irāq"; ametlikult Iraagi Piirkondlik Haru) on Iraagi baathistlik organisatsioon ja endine erakond. Selle rajas aastal 1951 Fuad al-Rikabi. See oli Iraagi võimupartei alates 17. juuli revolutsioonist aastal 1968 kuni Ameerika Ühendriikide sissetungini aastal 2003.
Erakond oli alguses rahvusvahelise Araabia Taassünni Sotsialistliku Partei haru, kuid pärast lõhenemist aastal 1966 jäädi ustavaks Taassünni Partei Iraagi fraktsioonile.
Iraagi Baathi Partei keelustati aastal 2003, kuid jätkas tegevust põrandaaluse organisatsioonina.
Ministrite Nõukogu (Iraak)

"See artikkel räägib Iraagi valitsuskabinetist. Laiemalt Iraagi riigiaparaadi kohta vaata artiklit Iraagi valitsus."
Ministrite Nõukogu on Iraagi Vabariigi valitsuskabinet. Valitsuse nimetamine toimub järgmiselt: parlament valib presidendi, kes omakorda nimetab ametisse peaministri, kes omakorda nimetab ametisse valitsuse liikmed, kelle peab kinnitama parlament.
Alates 2022. aastast juhib Iraagi valitsust peaminister Muhammad Shayya al-Sudani.
Victory-klassi transpordilaev

Victory laevaklassi kuuluvad laevad oli teise maailmasõja ajal USA-s moodulmeetodil massiliselt toodetud transpordilaevad, mida kasutati peamiselt sõjavarustuse transportimiseks USA sadamatest Inglismaa ja Nõukogude Liidu Barentsi mere sadamatesse laevakonvoide koosseisus aastatel 1943–1945.
1943. aastal leiti USAs, et tuleb hakata valmistama Liberty-klassi laevadest kiiremaid aluseid, mis oleksid saksa allveelaevade torpeedodele raskemini tabatavad. Esimene alus valmis Portlandis 12. jaanuaril 1944. Ajavahemikul 1944–1946 ehitati USA laevaehitustehastes kokku 531 Victory tüüpi laeva. 414 kaubalaeva vedasid USA-st Euroopasse toiduaineid, mootorikütust, relvi, laskemoona ja transpordivahendeid. Ülejäänud 97 olid ehitatud sõjaväe isikkoosseisu transportimiseks.
Victory-klassi laevad olid võrreldes Liberty-laevadega veidi suuremad ja moodsama disainiga. Kolbaurumasina asemel oli alustel auruturbiin, mis võimaldas liikuda neil ookeanil konvoi koosseisus kiiremini ja olla saksa allveelaevade torpeedodele raskemini tabatav.
Esialgne laevakere konstruktsioon võeti üle "Liberty"-lt. Victory alused olid 4,3 m pikemad (139 m) ja 1,8 m laiemad (19,0 m) ja praktiliselt sama süvisega. Kere kuju järgi olid need aga  "Liberty" laevadest selgelt eristatavad, laeva kõrgem vöör ja muudetud kere kuju võimaldasid saavutada suuremat kiirust. 6300 kW võimsusega auruturbiiniga saavutasid laevad kiiruse kuni 17 sõlme (31 km/h). 15 200 t veeväljasurve juures oli aluse kandevõime 10 850 dwt. Viie lastitrümmiga laevas oli tüüpiliselt 62 meeskonnaliiget.
Sõja lõppedes müüdi 170 kaubalaeva laevakompaniidele ja 200 anti üle USA mereväe reservlaevastiku koosseisu. Osa Victory laevadest leidis kasutust ka Korea sõjas, Suessi kriisis 1956. aastal ja Vietnami sõjas. Vietnami sõja varustamiseks võeti uuesti kasutusele riigikaitse reservlaevastikus seisnud 172 Victory-klassi kaubalaeva. 1960–1970 aastatel lõigati tehniliselt vananenud ja amortiseerunud ja alused järgemööda vanarauaks.
Teemant (singel)

"Teemant" on Getter Jaani, Uku Suviste ja Grete Paia ühine singel. Loo autor on Sven Lõhmus.
Isa jälgedes

"Isa jälgedes" on Getter Jaani ja Risto Vürsti ühine singel. Loo autorid on Sven Lõhmus ja Risto Vürst.
Risto Vürsti sõnul räägib lugu pojast, kes ootab isa sõjast koju, kuid laiemalt mõeldes võib paralleele leida ka peredes kus üks vanematest on tihti pikalt kodust eemal, kas siis töö asjus või muudel põhjustel.
Muusikavideo idee autor on Getter Jaani ise. Videos nähtud raamatus olevad laulusõnad on sinna kirjutanud kunstnik Mailis Kämbre.
Rannamaja (singel)

"Rannamaja" on Getter Jaani singel, milles teeb kaasa ka Koit Toome. Laulu produtsent ja autor on Sven Lõhmus. 
Pala esmaettekanne toimus 23. mail ETV saate "Perepidu" finaalsaates.
Matias Marttinen

Matias Oskari Marttinen (sündinud 25. juunil 1990 Raumas) on Soome poliitik, kes valiti 2019. aasta Soome parlamendivalimistel Satakunta valimisringkonnast Koonderakonna parlamendiliikmeks. Alates 6. maist 2025 on ta Petteri Orpo valitsuses Soome tööminister. Varem on ta olnud rahandusministri majanduspoliitika erinõunik ja Koonderakonna parlamendirühma esimees.
Ta sündis aastal 1990 Raumas. Ta on lõpetanud Turu Ülikooli.
Aastatel 2013–2015 oli ta Rahvusliku Koonderakonna parlamendirühma pressisekretär. Aastatel 2015–2017 töötas ta haridus- ja kultuuriminister Sanni Grahn-Laasoneni erinõunikuna. 2017. aasta suvel kutsus rahandusminister Petteri Orpo ta oma majanduspoliitika erinõunikuks.
Ta on olnud Rauma omavalitsuspoliitikas aktiivne alates 2009. aastast. Aastatel 2009–2012 oli ta volikogu aseesimees ja auditikomisjoni liige. 2012. aasta kohalikel valimistel sai ta 169 häält ja valiti linnavolikokku. Aastatel 2013–2017 oli ta Rauma haridus- ja õppekomitee esimees. Marttinen on alates 2013. aastast olnud Satakunta Liidu maakonnavalitsuse liige.
2017. aasta kohalikel valimistel valiti ta 388 häälega tagasi linnavolikokku. Ta on Koonderakonna volikogu rühma esimees.
Varem on ta olnud Rauma koguduse nõukogu ja juhatuse liige, "Osuuskauppa Keula" esinduskogu liige ja "Länsi-Suomen Osuuspankki" esinduskogu liige.
Ta oli Koonderakonna kandidaat 2011. ja 2015. aasta Soome parlamendivalimistel Satakunta valimisringkonnast. 2011. aasta parlamendivalimistel sai Marttinen 512 häält. 2015. aasta valimistel sai Marttinen 2252 häält. 2019. aasta valimistel valiti ta Satakunta ainsa Koonderakonna esindajana parlamenti 4925 häälega.
Meelelahutajad

"Meelelahutajad" on Getter Jaani ja Maia Vahtramäe ühissingel. Loo viisi ja sõnade autor on Sven Lõhmus. Laul on Getter Jaani albumilt "DNA".
Jõuluvalgus (singel)

"Jõuluvalgus" on Getter Jaani singel. Loo muusika ja sõnade autor on Sven Lõhmus.
Getter Jaani esitles singlit "Jõuluvalgus" 2012. aasta telesaate "Tantsud jääl" finaalis.
Grazi koolitulistamine

Grazi koolitulistamine oli 2025. aasta 10. juuni hommikul umbes kell 09:57 (CEST, UTC+02:00) Austria Steiermargi liidumaa pealinna Grazi Dreierschützengasse koolis toimunud tulistamine, mille tagajärjel hukkus 11 inimest (koos tulistajaga); veel üks inimene suri hiljem vigastustesse haiglas.
Tulistamine.
Esimesed abikutsed jõudsid politseini täpselt kell 10:00 ning esimene patrull jõudis sündmuskohale 10:06. Neile järgnes lühikese viivitusega COBRA eriüksusrühm. Olukord saadi kontrolli alla 17 minuti jooksul tulistamise algusest. 
Tulistamise ohvrid olid kuus tüdrukut ja kolm poissi vanuses 14–17. Üks õpetaja suri hiljem saadud vigastuste tõttu haiglas.
Üks ohvritest oli Poola kodanik. 
Vigastada sai veel üksteist inimest vanuses 15–26.
Tulistaja tappis ka enda, lastes endale kuuli pähe.
Tulistaja.
Tulistaja oli 21-aastane Austria mees, kes elas koos oma emaga Graz-Umgebung ringkonnas. Vanemad olid lahutatud ja armeenlasest isa ei elanud enam nendega koos. 
Ta oli endine Dreierschützengasse gümnaasiumi õpilane, kuid ta ei olnud kooli lõpetanud. 
Politsei teatas, et nad leidsid hüvastijätukirja, -video ning mittetöötava torupommi. 
Relvad, mida ta kasutas rünnaku läbiviimiseks olid seaduslikult omandatud.
Wolfi vulkaan

Wolfi vulkaan (hispaania keeles "Volcán Wolf") on Galápagose saarte kõrgeim tipp. See asub Isabela saarel ja ulatub 1710 m kõrgusele. See on kilpvulkaan, millel on iseloomulik ülespoole pööratud supikausi kuju.
Vulkaan sai nime saksa geoloogi Theodor Wolfi järgi, kes uuris 19. sajandil Galápagose saari. Samuti on Galápagose põhjaosas asuv Wolfi saar nimetatud selle geoloogi järgi.
Vulkaani lähistel elab haruldaste "roosade iguaanide" ("Conolophus marthae") populatsioon.
Püsipunkt

Püsipunkt on matemaatikas väärtus, mis mingi antud teisenduse järel ei muutu. Nimelt on funktsioonide puhul püsipunkt element, mida funktsioon seob elemendi endaga. Teisenduse püsipunktid moodustavad ka invariantse hulga.
Formaalselt on väärtus formula_1 funktsiooni formula_2 püsipunkt juhul, kui formula_1 kuulub nii funktsiooni määramispiirkonda kui ka kujutisse, ning formula_4. Nimelt ei saa funktsioonil formula_2 olla ühtegi püsipunkti, kui selle määramispiirkond ja kujutis ei kattu. Kui formula_2 on defineeritud reaalarvude hulgal, siis vastab see graafiliselt kurvile tasandil, ning iga püsipunkt formula_1 vastab selle kurvi ja sirge formula_8 lõikepunktile.
Näiteks kui formula_2 on defineeritud reaalarvude hulga puhul kui formula_10, siis on arv 2 funktsiooni formula_2 püsipunkt, sest formula_12.
Kõigil funktsioonidel ei ole püsipunkte. Näiteks funktsioonil formula_13 ei ole püsipunkte, sest formula_14 ei ole ühegi reaalarvu puhul formula_15-ga võrdne.
Polaroid (singel)

"Polaroid" on Shanoni ja Grete Paia ühissingel. Laulu muusika autorid on Janek Harik, Taavi Immato, Silver Haugas ja Grete Paia. Sõnade autoriks on Taavi Immato. Loo on produtseerinud Janek Harik, Taavi Immato, Gevin Niglas, Silver Haugas ja Grete Paia.
Lugu on 2025. aasta "Suvereporteri" tunnuslaul.
La Cumbre vulkaan

La Cumbre on kilpvulkaan Fernandina saarel, mis on osa Galápagose saartest, Ecuadorist läänes.
La Cumbre on Galápagose saarte kõige aktiivsem vulkaan. See on 1476 meetrit kõrge. Laavavood ookeani võivad häirida ja hävitada piirkonna taimestikku ja loomastikku. Selle kaldeerapõhi on mitu korda kokku varisenud, sageli pärast plahvatuslikke purskeid. 
Kuna Fernandina saarel pole elanikke ning Galápagose saarte lääneosa on hõredalt asustatud, ei märgata ega teatata vulkaanilisest aktiivsusest alati kohe.
Overwatch 2

Overwatch 2 on Blizzard Entertainmenti toodetud 2023. aasta FPS-mäng. 2016. aasta tulistamismängu "Overwatch" järje ja asendajana lisas mäng uusi mängurežiime ja vähendas meeskondade suuruse kuuelt viiele. Mäng on tasuta mängitav Nintendo Switchil, PlayStation 4-l, PlayStation 5-l, Windowsi arvutites, Xbox One'il ja Xbox Series X/S-il ning võimaldab mängida platvormideüleselt. "Overwatch 2" kuulutati välja 2019. aastal, mängu eelversioon ilmus oktoobris 2022 ja ametlikult ilmus mäng augustis 2023. Algselt plaaniti mängu lisada rohkem loopõhiseid koostöörežiime, kuid nende tootmine jäeti 2023. aastal kõrvale, et keskenduda mängija vs. mängija (PvP) poolele. "Overwatch 2" sai kriitikutelt üldiselt positiivseid arvustusi.
Puerto Ayora

Puerto Ayora on linn Galápagose saarte keskosas, Santa Cruzi saare lõunakaldal. 
See on Santa Cruzi kantoni keskus ja Galápagose saarte suurim linn. Linn on nimetatud Ecuadori presidendi Isidro Ayora auks.
Puerto Ayora on Galápagose saarte rahvarohkeim linn, kus elas 2022. aastal 12 696 inimest.
Marcin Warchoł

Marcin Józef Warchoł (sündinud 13. juulil 1980 Niskos) on Poola jurist ja poliitik, habiliteeritud õigusteaduse doktor, Varssavi Ülikooli dotsent. Aastatel 2015–2019 riigisekretäri asetäitja ja aastatel 2019–2023 justiitsministeeriumi riigisekretär, alates 2019. aastast Seimi liige, 2023. aastal justiitsminister ja peaprokurör Mateusz Morawiecki kolmandas valitsuses.
Ta on lõpetanud Varssavi Ülikooli õigus- ja haldusteaduskonna. Aastal 2009 kaitses ta õigusteaduse doktorikraadi professor Piotr Kruszyński juhendamisel kirjutatud väitekirjaga "Õiguse kuritarvitamine Poola kriminaalmenetluses Poola ja välisriikide kohtupraktika ja doktriini valguses".
Ta oli aastatel 2006–2007 justiitsminister Zbigniew Ziobro abi ja aastatel 2009–2010 inimõiguste voliniku Janusz Kochanowski abi.
Ta on Varssavi Ülikooli Õigus- ja Haldusteaduskonna Kriminaalõiguse Instituudi dotsent. Ius et Lex Sihtasutuse asepresident. 18. novembrist 2015 kuni novembrini 2019 oli ta justiitsministeeriumi riigisekretär (eesti mõistes kantsler)
15. juunil 2019 teatas ta Zbigniew Ziobro juhitava justiitsministeeriumi nimel, et kaebab Jagiełło ülikooli kriminalistid (sealhulgas Włodzimierz Wróbeli, Mikołaj Małecki ja Szymon Tarapata) kohtusse teadusliku ekspertarvamuse avaldamise eest vastuvõetud kriminaalõiguse muudatuste kohta. Hagiavalduse väljakuulutamine kutsus esile avalikkuse ja teadusringkondade kriitilise reaktsiooni. Jarosław Kaczyński takistas ministeeriumil hagi esitamist, kartes kohtus piinlikku olukorda sattuda.
2019. aasta oktoobris toimunud parlamendivalimistel valiti ta Õiguse ja Õigluse nimekirjas ("Solidarna Polska" esindajana) Seimi, saades Rzeszówi ringkonnas 28 495 häält.
2023. aasta oktoobris toimunud parlamendivalimistel valiti ta Õiguse ja Õigluse nimekirjas ("Suveräänse Poola" esindajana) Seimi, saades Rzeszówi ringkonnas 26 750 häält. 27. novembril 2023 määrati ta justiitsministri ametikohale, kust ta 13. detsembril 2023 nn Ühendatud Parempoolsete võimukaotuse tõttu tagandati.
2024. aasta oktoobris, pärast "Suveräänse Poola" liitumist Õiguse ja Õigluse parteiga, valiti ta selle partei täitevkomiteesse.
Isiklikku.
Ta on abielus ja on nelja lapse isa.
Rein Ader

Rein Ader (11. august 1938 Tallinn – 3. november 1995 Tallinn) oli eesti poksija.
Ta alustas poksiga 1951. aastal. Poksis Tallinna Spartakis, kus tema treener oli Evald Seepere.
Oli II kergekeskkaalus (kuni 67 kg) 1958. aastal Eesti NSV meister ja sai 1959. aastal juba Nõukogude sõjaväes aega teenides 2. koha. 
Tuli Tallinna Kalevi võistlejana I keskkaalus (kuni 71 kg) 1960. aastal Tallinna meistriks.
Jerma985

Jeremy (sündinud 22. septembril 1985), tuntud internetis kui Jerma985 või Jerma, on Ameerika striimer, YouTuber, tegevuskunstnik ja häälnäitleja, kes on tuntud oma sürreaalset komöödiat sisaldavate Twitchi otseülekannete poolest. Teda on kirjeldatud kui internetipersooni üle mitme sotsiaalmeediaplatvormi.
Lehisepess

Lehisepess ("Fomitopsis officinalis") on kandseente hulka kuuluv seeneliik.
Seen Eestis ei esine.
Alžiiri leping

1975. aasta Alžiiri leping (ka Alžiiri deklaratsioon) oli rahvusvaheline leping, mille allkirjastasid Iraan ja Iraak omavahelisel piiril süvenenud pingete leevendamiseks. Läbirääkimisi vahendas Alžeeria. Vaidlusalused alad olid Iraagi Shatt al-Arabi ümbrus ja Iraani Khuzestan. Lisaks tahtis 1974.–1975. aasta Shatt al-Arabi konfliktis lüüa saanud Iraak, et vastaspool lõpetaks käimasoleva kurdide ülestõusu toetamise. Pärast Iraani revolutsiooni aastal 1979 piiritülid taaslahvatasid ning aastal 1980 taganes Iraak Alžiiri lepingust. Täielikult tühiseks muutus Alžiiri leping septembris 1980, kui Iraak Iraani ründas ja algas Iraani-Iraagi sõda.
Mesimagus

"mesimagus" on Grete Paia singel. Laulu on produtseerinud Steven Ilves. Laulu autor on Merili Käsper.
Grete sõnul räägib see lugu just nendest hetkedest, kui keegi mõistab sind nii sügavalt, et tundub, nagu tunneks ta sind paremini, kui sina end ise. Singli refräänis on kuulda Singer Vingeri loo "Ära jahtu" partiid.
Laulu muusikavideo on filmitud Grete Paia ja tema abikaasa Joonatan Siimani mesinädalatel Kreekas. Video autoriks on Grete Paia ise.
Kadus käest

"kadus käest" on Grete Paia singel.
Singli kohta on Paia öelnud järgmist: “Mõnikord kipume elus illusioone looma ja mälestusi moonutama. Otsid ja igatsed selle mingi kättesaamatuse järgi… Lõpuks, nagu elus ikka, tasub mõningatele asjadele lihtsalt käega lüüa ja minna lasta. Rohkem tuleks püüda praeguste hetkede võlu nautida."
Laulu muusikavideo autoriks on Grete Paia ise. Video kaadreid on filmitud nii Berliinis kui ka Londonis.
Wille Rydman

Wille-Werner Rydman (sündinud 2. jaanuaril 1986 Helsingis) on Soome poliitik, ta on põlissoomlaste erakonna liige. Ta on aastast 2012 Helsingi linnavolikogu liige ja eduskunna liige alates 2015. aasta Soome parlamendivalimistest (Helsingi valimisringkonnast). Algselt esindas ta Koonderakonda, kuid aastal 2023 läks ta üle põlissoomlaste erakonda. Ta oli 6. juulist 2023 kuni 13. juunini 2025 Soome majandusminister Petteri Orpo valitsuses.
Ta õppis Helsingi Ülikoolis politoloogiat ja tal on politoloogia alane magistrikraad.
Aastatel 2007–2009 töötas ta eduskunna assistendina esmalt Marja Tiura ja seejärel Sampsa Kataja juures. Aastatel 2010–2011 oli ta kaheaastase ametiaja jooksul Koonderakonna noorteorganisatsiooni esimees. Aastatel 2012–2013 töötas ta "Libera-säätiö"'s koordinaatorina ja aastal 2014 konsultandina "Innolink Group Oy"-s ning sügisel 2014 sai tast Rahvusliku Koonderakonna rahvusvaheliste suhete sekretär, millisel ametikohal töötas ta kuni eduskunnaliikmeks valimiseni.
2015. aasta Soome parlamendivalimistel valiti ta 4524 häälega eduskunda ning 2019. aasta Soome parlamendivalimistel valiti ta teiseks ametiajaks 5910 häälega. Ta valiti eduskunna põhiseaduskomisjoni liikmeks ja halduskomisjoni asendusliikmeks.
Rulasõit olümpiamängudel

"Rulasõit" osales olümpiamängudel esimest korda 2020. aasta suveolümpiamängudel Tokyos. Rahvusvaheline Olümpiakomitee (ROK) otsustas 3. augustil 2016. aastal võtta spordiala olümpiaprogrammi.
Rulasõit oli taas lisatud 2024. aasta mängude programmi. ROK-i 139. istungjärgul Pekingis sai rulasport ametlikult Los Angelese 2028. aasta mängude olümpiaalaks.
Võistluste formaat.
Rulavõistlustel on kaks distsipliini: Rennisõit ja tänavasõit.
Rennisõidu võistlusel kasutatakse kuplikujulist kaussi ja erinevaid keerulisi kurve ühendavat rada. Sõit kestab 45 sekundit. Iga sõitja läbib neli sõitu, millest parim läheb lõplikku paremusjärjestusesse arvesse.
Tänavavõistlusel kasutatakse tänavat meenutavat rada koos treppide, äärekivide, nõlvade ja kaldteedega. Võistlus on jagatud kaheks osaks: kaks 45-sekundilist sõitu, millele järgneb viis "parimat trikki", kus rulasõitja peab sooritama triki.
Olümpiaformaadis võistleb kokku 40 meest ja 40 naist, maksimaalselt 20 sõitjat võistluse kohta. Ühel võistlusel osaleb riigi kohta maksimaalselt kolm sportlast. Seega võib ühes riigis olla maksimaalselt 12 rulasportlast (3 naist ja ka 3 meest rennis, 3 meest ja 3 naist tänaval).
Maiko Mathiesen

Maiko Mathiesen (sündinud 12. mai 1986 Rakveres) on eesti poliitökoloog ja ühiskonnategelane.
Ta on lõpetanud Rakvere Vabaduse Kooli. Tal on riigiteaduste kraad Tartu Ülikoolist ja poliitökoloogia magister Barcelona Autonoomsest Ülikoolist.
Ta on tasaarengu võimaluste spetsialist ja Tasaarengu Eesti MTÜ juhatuse liige. 2025. aastal vedas ta eest "Elu kasvujärgses Eestis" konverentsi korraldamist.
Ta on "Research&amp;Degrowth Internationali," Eesti Rooma Klubi ja "ESEE liige."
Välislingid.
Ettekanne: Ideoloogiast praktikani. Tasaarengu suvekool 2021.
Taskuhääling: JKP [#34 Maiko Mathiesen – Tasaareng: kas julgeme elada teisiti?]
Kahevõistlus 1924. aasta taliolümpiamängudel

 
Kahevõistlus 1924. aasta taliolümpiamängudel toimus laupäeval, 2. veebruaril 1924. aastal (murdmaasuusatamine) ja esmaspäeval, 4. veebruaril 1924. aastal (suusahüpped). Erinevalt tänasest oli suusahüpe viimaseks võistluseks. Mõlemad alad olid ka individuaalsed medalialad. Võitja Thorleif Haug oli ka murdmaasuusatamise mõlema osavõistluse võitja ning poodiumikoht oli nii 18 km kui 50 km tema oma. Suusahüpped tal nii hästi ei õnnestunud, seal pidi ta leppima neljanda kohaga.
Tulemused.
 
&lt;br&gt;Finaal: 2. ja 4. veebruar 
&lt;br&gt;Osavõtjaid: 30
&lt;br&gt;Ametlikud tulemused
Air India lend 171

Air India lend 171 oli rahvusvaheline regulaarlend 12. juunil 2025 Indiast, Ahmedabadi linnast Inglismaale, Londonisse, mis kukkus alla elurajooni vahetult pärast õhkutõusmist. 
Lennuki pardal oli 242 inimest. Linna politseiülem teatas, et õnnetuspaigalt on leitud 204 surnukeha, kelle seas võib olla nii reisijaid, kui ka maapinnal hukkunuid. 14. juuni alguse seisuga oli pardal ja maapinnal hukkunute arv tõusnud 275-ni. Kokku hukkus pardal ja maapinnal 260 inimest, vigastada sai 68.
Taust.
Lennuk.
Boeing 787-8 Dreamliner on üks moodsamaid reisilennukeid. Dreamliner alustas kommertselende 2011. aastal. Tegemist oli Dreamlineri esimese õnnetusega.
Alla kukkunud lennuk lendas esimest korda 2013. aastal ja see anti Air Indiale üle 2014. aasta jaanuaris.
Reisijad ja meeskond.
Lennuki pardal oli 242 inimest, nende seas kaks pilooti ja 10 salongitöötajat. Reisijate seas oli 217 täiskasvanut, 11 last ja kaks imikut. Neist 169 olid India kodanikud, 53 olid britid, seitse portugallased ja üks kanadalane.
Õnnetus.
Air India Boeing 787-8 Dreamliner asus Ahmedabadist Londoni Gatwicki lennujaama poole teele kohaliku aja järgi kell 13.39, side lennukiga kadus vähem kui minut pärast õhkutõusu. Flightradar24 andmetel kadus lennuki signaal 625 jala (190 meetri) kõrgusel.
Meeskond andis lennujuhtimiskeskusele mayday hädasignaali, kuid pärast seda ei tulnud lennukist enam mingit vastust.
Lennuk kukkus alla elamurajoonis, tabades lennuvälja kõrval asuva B.J meditsiinikolledži ühiselamut, kus asusid parajasti lõunastavad tudengid.
Ainus teadaolev ellujäänu on 40-aastane inglane Ramesh Vishwashkumar, kes istus lennukis istekohal 11A. Ta kommenteeris, et "30 sekundit peale õhkutõusmist oli vali müra ja siis lennuk kukkus. Kõik juhtus nii kiiresti."
Hukkunute hulgas oli ka endine Gujarati valitsuse minister (2016– 2021).
McDonnell Douglas DC-8

DC-8 oli USA lennukitootja McDonnell Douglas Corporation-i toodetud nelja mootoriga reaktiivreisilennuk. 
DC-8 oli tootja esimene reaktiivlennuk, mille esmalend leidis aset 30. mail 1958. Nelja mootoriga lennuk sai sedavõrd populaarseks, et 1970. aasta keskpaigaks oli toodetud erinevaid lennukiversioone rohkem kui 500 tk. Pikamaalendudeks mõeldud mudel DC-8-62 võttis pardale 189 reisijat, 4,3 t kaubalasti, arendas kiirust 950 km/h ja lendas ilma vahepealse tankimiseta 9000 km. Kaugmaalendude versioon DC-8 Super 61 võttis pardale 259 reisijat ja sooritas kontinentidevahelisi lende. Veelgi enamaks oli suuteline ülipikamaalendudeks mõeldud mudel DC-8 Super 62, mis lendas 189 reisijaga 9600 km kaugusele. 
Mudeliseeria versioonide seas olid lisaks reisilennukile kaubalennuk ja konverteeritav lennuk. Reisilennuki baasil arendati välja ka kaubalennuk DC-8 Super 63F, mis oli suuteline tõusma õhku 53 t kaubalastiga. 
DC-8 perekonna lennukeid toodeti 15 aastat, mille kestel valmis neid kokku 556 reaktiivlennukit 28 riigi 48 lennufirma tellimusel. Lennuk püstitas pärast valmimist korraga neli maailmarekordit, saavutades reisilennukitest kõige suurema reisikiiruse, lennukõrguse, lennukauguse ning reisijate ja lasti kogukaalu.
Curry paradoks

Curry paradoks on paradoks, milles mõni meelevaldne väide "F" tõestatakse, kasutades lauset "C", mis ütleb enda kohta "kui "C", siis "F"". Paradoks nõuab vaid paari pealtnäha süütut tuletusreeglit. Loogika, milles need tuletusreeglid sisalduvad, võib seeläbi tõestada mida iganes. Paradoksi võib väljendada loomulikus keeles ja mitmes loogikas, sealhulgas teatud hulgateooria, lambda-arvutuse ja kombinatoorse loogika vormides.
Paradoks on nimetatud Haskell Curry järgi, kes kirjutas sellest 1942. aastal. Seda on kutsutud ka Martin Hugo Löbi järgi Löbi paradoksiks, kuna sellel on seos Löbi teoreemiga.
Loomulikus keeles.
Nimetame lauseid kujul "kui "A", siis "B"" konditsionaalideks. Curry paradoks kasutab eneseleosutavat konditsionaali, näiteks:
Kui see lause on tõene, siis Eesti asub Hiina piiril.
Et see lause on loomulikus keeles, on selle tõesust võimalik analüüsida, ning Curry paradoksi on sellest lausest võimalik tuletada. Analüüs koosneb kahest sammust. Esiteks saab läbi loomuliku keele tõestada, et näitelause on tõene "[sammud 1–5]". Teiseks saab lauset kasutada selleks, et tõestada, et Eesti asub Hiina piiril "[samm 6]":
Kuna Eesti ei asu Hiina piiril, võiks mõista, et ühel neist sammudest on tehtud viga. Väite "Eesti asub Hiina piiril" võib asendada mistahes muu väitega, ning seda lauset saaks siiski selle mõttekäigu abil tõestada. Niisiis paistab, et mistahes lause on tõestatav. Kuna tõestus kasutab vaid üldlevinult korrektseteks peetud deduktsioonimeetodeid, ning kuna ükski neist ei paista ebakorrektne, on see olukord paradoksaalne.
Formaalloogikas.
Lauseloogikas.
Curry paradoks ilmub ka teatud formaalloogika vormides. Selles kontekstis näitab see, et kui eeldame, et on olemas formaalne lause ("X" → "Y"), kus "X" on omakorda ("X" → "Y"), siis saame tõestada väidet "Y" läbi formaalse tõestuse. Üks näide sellest on järgnev formaalne tõestus:
Lambda-arvutus minimaalse loogikaga.
Curry paradoksi on võimalik väljendada tüüpimata lambda-arvutusega, millele on lisatud implikatiivne lausearvutus. Et toime tulla lambda-arvutuse süntaktiliste piirangutega, tähendab formula_1 kahe parameetriga implikatsioonifunktsiooni: formula_2 tähendab formula_3.
Meelevaldset väidet formula_4 on võimalik tõestada defineerides lambdafunktsiooni formula_5, ning termi formula_6, kus formula_7 on Curry püsipunktikombinaator. Seega formula_7 ja formula_9 definitsioonide järgi formula_10, seega saab ülaltoodud lauseloogikat arvutada nõnda:
Lihtsalt tüübitud lambda-arvutuses ei ole võimalik püsipunktikombinaatoritele tüüpe määrata, ning seega ei saa seda paradoksi esitamiseks kasutada.
Puusepapliitas

Puusepapliiats.
Puusepapliiats on ehituses ja puidutöös kasutatav märgistustööriist, millel on lapik ja lai kuju ning tugev südamik. Pliiatsi eriline kuju võimaldab joonistada karedale ja ebaühtlasele pinnale, näiteks puidule, betoonile või tellisele.
Omadused ja kuju.
Puusepapliiatsil on tavaliselt ristkülikukujuline või ovaalne korpus, mis takistab selle veeremist tööpinnalt. Südamik on paksem ja kõvem kui tavalistel pliiatsitel, et kirjutamine oleks võimalik ebatasastele pindadele.
Materjalina kasutatakse sageli puitu, nagu lepp või vaher, kuid harvem ka plastikut. Puusepapliiatsit ei saa teritada tavalise pliiatsiteritajaga – seda teritatakse noaga.
Kasutusvaldkonnad.
Puusepapliiatsit kasutatakse märgistuste tegemiseks enne saagimist, puurimist või lõikamist. Tänu pliiatsi kujule on võimalik tõmmata nii peenemaid kui jämedamaid jooni, sõltuvalt sellest, millist külge kasutatakse.
Rahvapärased nimetused.
Tuntud ka kui:
Mainakuldnokk

 
Mainakuldnokk ehk harilik mainakuldnokk (ka "maina"; "Acridotheres tristis") on kuldnoklaste sugukonda kuuluv linnuliik. Tegemist on laialt levinud ja hästi kohaneva liigiga, keda peetakse paljudes riikides invasiivseks.
Välimus.
Mainakuldnoka kehal on pruun sulestik, must pea ning silmi ümbritseb säravalt erekollane laik. Ka linnu nokk ja jalad on erkkollased. Kehapikkus on 25–26 cm ja kaal jääb vahemikku 109–138 grammi . Kuldnoka lend on jõuline ja sirgjooneline. Isaslinnu ja emaslinnu välimus on sarnane.
Levila.
Liigi looduslik leviala ulatub Iraanist läbi kogu Lõuna-Aasia, hõlmates Afganistani, India, Pakistani, Bangladeshi, Nepali ja Sri Lanka alasid. Inimtegevuse, sealhulgas tahtliku ja juhusliku introdutseerimise tõttu on mainakuldnokk levinud ka teistesse piirkondadesse, sealhulgas Austraaliasse, Lõuna-Aafrika Vabariiki ning osalt Põhja-Ameerikasse. 
Elupaik ja pesitsemine.
Mainakuldnokk eelistab avatud maastikke ning inimtegevusega seotud alasid, nagu linnakeskkonnad ja põllumajanduspiirkonnad. Pesitseb õõnsustes, sealhulgas puuõõntes ja hoonete pragudes. Sageli liigub paarikaupa.
Linnulaul.
Mainakuldnokad on tuntud oma hea matkimisvõime poolest. Mõned isendid suudavad jäljendada erinevaid helisid, sealhulgas inimkõnet. See omadus on teinud nad populaarseks puurilindudena.
Toitumine.
Mainakuldnokk on kõigesööja. Tema toidulauale kuuluvad toidujäätmed, viljad, köögiviljad, terad, seemned, nektar, õied, linnupojad, linnumunad ning selgrootud ja nende vastsed. Enamasti otsib ta toitu maapinnalt.
Tõene

 
Tõene on üks tõeväärtustest. 
Seda tähistatakse sageli tähega T. Matemaatilises loogikas samastatakse seda sageli arvuga 1. 
Kahendsüsteemis tähistab sõna "tõene" tihti ka numbrit 1.
Metsakaitse.

Metsakaitse on metsanduse valdkond, mis hõlmab metsakahjustuste vältimist või tõrjet metsas tervikuna kui ka üksikkomponentide puhul nagu puud, taimed, loomad ja muld. 
Metsakaitse ülesanne.
Metsakaitse ülesanne on fikseerida puude ja metsa kahjustused, selgitada nende põhjused ning rakendada õigeaegseid tõrjemeetmeid. Metsa potentsiaalsed ohud on nii looduslikud, nagu äärmuslik ilmastik, kahjurid, seenhaigused ja metsloomade tekitatud kahjustused kui ka inimtekkelised, nt metsatulekahjud, puude mehaanilised vigastused, keskkonnasaaste ja ebaõige metsamajandus. Tõhus metsakaitse eeldab ohtude tundmist ning kiiret ja teadlikku tegutsemist nende ennetamiseks ja leevendamiseks. 
Metsakaitse meetodid.
Metsade kaitsmiseks kasutatakse peamiselt kahte meetodit: mehaanilist ja keemilist kaitset. 
Mehaaniline kaitse hõlmab füüsilisi meetmeid, mille eesmärk on vähendada haiguste ja kahjurite levikut. Selle hulka kuulub kahjustatud puude raiumine ning umbrohutõrje. Mehaanilised meetodid võivad olla kulukad, kuna nende rakendamine eeldab spetsiaalseid masinaid ja tööjõudu.
Keemiline kaitse põhineb erinevate keemiliste preparaatide, näiteks pestitsiidide, fungitsiidide ja herbitsiidide kasutamisel. Samas võivad keemilised meetodid avaldada negatiivset mõju keskkonnale.
Metsa kaitsemeetodite valikul tuleb arvestada nii nende tõhususe kui ka võimalike keskkonnamõjudega. 
Metsakaitse Eestis.
Metsade kaitset reguleerivad mitmed õigusaktid, sh Metsaseadus ja Looduskaitseseadus. Eestis on metsade ökoloogilise tasakaalu tagamiseks erineva kaitsetasemega alad ja loodusobjektid. 
Kaitstavad loodusobjektid:
Kaitsealad:
Eesti metsakaitse organisatsioonid ja asutused.
Eestis keskenduvad metsakaitsele ja säästvale metsamajandusele järgmised asutused:
Kahevõistlus 2014. aasta taliolümpiamängudel

Kahevõistlus 2014. aasta taliolümpiamängudel peeti RusSki Gorki hüppekeskuses. Kolm võistlust toimusid 12.–20. veebruarini 2014. aastal.
Kokku oli sportlastel mängudel võistlemiseks kasutada 55 kvoodikohta. Üht rahvuslikku olümpiakomiteed võis esindada maksimaalselt viis sportlast. Võistlejad said osaleda, kui nad olid kvalifikatsiooniperioodil 2016. aasta juulist kuni 21. jaanuarini 2018 kogunud punkte maailma- või kontinentaalkarikavõistlustel. Olümpiakvootide jaotamise nimekirjas oli 55 parimat, arvestades maksimaalselt nelja punkti iga võistlema kvalifitseeruva riigi kohta.
Võistluste ajakava.
Normaalmägi + 10 km.
Finaal: 12. veebruar 
&lt;br&gt;Osavõtjaid: 46
&lt;br&gt;Riike: 15
&lt;br&gt;Olümpiavõitja 2010: Jason Lamy Chappuis 
&lt;br&gt;Ametlikud tulemused
&lt;br&gt;&lt;br&gt;Võistlus algas hüppega nn "tavalisel" mäel, mille K-punkt oli 95 meetrit ja kõrgus 106 meetrit. Seejärel teisendati punktide erinevused Gunderseni tabeli järgi sekunditeks-minutiteks, üks miinuspunkt oli väärt neli sekundit. 10 km murdmaasuusasõidus stardtisid sportlased hüppe paremusjärjestuse järgi — 2,5-kilomeetrist ringi läbiti neli korda — ning selle võistluse finiš määras lõpliku paremusjärjestuse.
Suur mägi + 10 km.
 
Finaal: 18. veebruar 
&lt;br&gt;Osavõtjaid: 46
&lt;br&gt;Riike: 15
&lt;br&gt;Olümpiavõitja 2010: Bill Demong 
&lt;br&gt;Ametlikud tulemused
&lt;br&gt;&lt;br&gt;Võistlus algas hüppega suurel 140 meetri kõrgusel mäel (K-125). Hüppe stardijärjestus oli maailma edetabeli alusel pöördvõrdeline. Maailma edetabeli esimene hüppas seega viimasena. Seejärel teisendatai punktide erinevused Gunderseni tabeli järgi sekunditeks-minutiteks, üks punkt oli väärt nelja sekundit. 10 kilomeetri murdmaasuusasõidus startisid sportlased hüppe paremusjärjestuse alusel ja selle võistluse finišis selgus lõpliku paremusjärjestus.
Meeskonnavõistlus.
&lt;br&gt;
Kuupäev: 20. veebruar
&lt;br&gt;Osavõtjaid: 9 võistkonda
&lt;br&gt;Olümpiavõitja 2010: 
&lt;br&gt;&lt;br&gt;Ametlikud tulemused 
&lt;br&gt;&lt;br&gt;Esmalt teegi iga sportlane hüppe suurel 140-meetrisel mäel. Seejärel teisendati iga meeskonna punktide vahe Gunderseni tabeli järgi sekunditeks-minutiteks, kusjuures üks punkt oli väärt 1,33 sekundit. Koondised startisid murdmaasuusatamises, mis on 4 × 5 km teatevõistlus, hüppejärjestuse alusel ning selle võistluse finiš määras lõpliku paremusjärjestuse.
Järelduse jaatamine

Järelduse jaatamine on lauseloogikas formaalne arutlusviga, mida on võimalik teha teatud tingimusi hõlmavate eelduste üle arutledes. Viga tehakse siis, kui väidetakse, et kuna konsekvent on tõene, peab olema antetsedent samuti tõene. Viga esineb hüpoteetilise süllogismi vormis:
 Kui "P", siis "Q".
 "Q".
 Seega "P".
Seda võib esitada ka nii:
 formula_1 (P puhul Q)
 formula_2 (seega Q puhul P)
Näiteks võib olla tõsi, et katkise lambi puhul muutub tuba pimedaks. Siiski pole tõsi, et pime tuba tähendab, et toas oleks katkine lamp. Toas ei pruugigi ühtegi lampi või muud valgusallikat olla. Lamp võib olla ka välja lülitatud. Teisisõnu võib konsekvendil (pime tuba) olla mitu muud antetsedenti (lampi pole, lamp on välja lülitatud), ning see võib tõene olla ka siis, kui etteantud antetsedent tõene ei ole. 
Taolised arutlusvead on igapäevases mõtlemises ja suhtluses sagedased ning need võivad tuleneda muuhulgas suhtlemishäiretest, loogikast valesti arusaamisest ja suutmatusest arvesse võtta muid põhjuseid. 
Järelduse jaatamist kutsutakse ka piisavuse ja tarvilikkuse segaminiajamiseks.
Kahevõistlus 1928. aasta taliolümpiamängudel

Kahevõistlus 1928. aasta taliolümpiamängudel peeti reedel, 17. veebruaril 1928. aastal (murdmaasuusatamine) ja laupäeval, 18. veebruaril 1928. aastal (suusahüpped). Erinevalt tänasest oli suusahüpe viimaseks võistluseks. Mõlemal alal olid ka eraldi individuaalsed medalivõistlused.
Tulemused.
 
&lt;br&gt;Finaal: 17. ja 18. veebruar 
&lt;br&gt;Osavõtjaid: 35
&lt;br&gt;Riike: 14
&lt;br&gt;Olümpiavõitja 1924: Thorleif Haug, 
&lt;br&gt;Ametlikud tulemused
Shaţţ al-‘Arabi konflikt

1974.–1975. aasta Shaţţ al-‘Arabi konflikt oli peaaegu kaks aastat kestnud relvakonflikt Iraani ja Iraagi vahel. See oli 1936. aastal alanud Shaţţ al-‘Arabi vaidluse eskalatsioon. Poolte vahel tekitas erimeelsusi osaliselt Iraani-Iraagi piiril voolav Shaţţ al-‘Arabii jõgi. Kokkupõrked toimusid 1974. aasta aprillist 1975. aasta märtsini, kokku hukkus üle 1000 inimese. Strateegilises mõttes tuli sellest võitjana välja Iraan. Shatt al-Arabi konflikt lõppes 1975. aasta Alžiiri lepinguga: Iraak loovutas Iraanile alasid ning Iraan lõpetas vastutasuks kurdide mässu toetamise.
Kahevõistlus 1956. aasta taliolümpiamängudel

 
Kahevõistlus 1956. aasta taliolümpiamängudel peeti 29. jaanuarist 31. jaanuarini. Suusahüpped toimusis Trampolino Olimpicol, murdmaasuusatamine aga Stadio della nevel.
Tabeliseis määrati 3 hüppe kombineeritud pikkusega osaleja kohta ja kombineeritud stiilipunktide (2 parimat 3-st) alusel, mille andis välja 5-liikmeline rahvusvaheline kohtunike žurii. Murdmaarajal oli vertikaalne langus 185 m, maksimaalne tõus 150 m ja 420 m. Sportlased sooritasid kolm tavalist mäesuusahüpet, kusjuures madalaim punktisumma langes. Seejärel sõitsid nad 15-kilomeetrisel murdmaasuusarajal, mille aeg arvestati punktideks. Kuldmedaliga autasustati kõrgeima koondpunktide punktisummaga sportlast.
Tulemused.
Finaal: 29.-31. jaanuar 
&lt;br&gt;Osavõtjaid: 36
&lt;br&gt;Riike: 12
&lt;br&gt;Olümpiavõitja 1952: Simon Slåttvik, 
&lt;br&gt;&lt;br&gt;Ametlikud tulemused
Välislingid.
Teine Iraagi-Kurdi sõda

Teine Iraagi-Kurdi sõda oli sõda Mustafa Barzani juhitud Kurdistani Demokraatliku Partei (KDP) ja Iraagi keskvalitsuse vahel. See algas pärast Kurdistani autonoomiakõneluste luhtumist Iraagi vägede pealetungiga aastatel 1974–1975. 
Esimene Iraagi-Kurdi sõda toimus aastatel 1961–1970, kuid selle lõpetanud 1970. aasta Iraagi-Kurdi autonoomialepingut ei suudetud 1974. aastaks ellu viia. Erinevalt eelnevatest kurdide sõdadest ja mässudest, üritasid nad sellel korral pidada Iraagi vägede vastu sissisõja asemel sümmeetrilist sõda, kuid kuna KDP-l ei olnud kaasaegset ega raskerelvastust, lagunes nende sõjavägi kiiresti. Sõja lõpuks oli KDP sunnitud eksiili minema, kokku hukkus ligi 20 000 inimest.
Conocybe pubescens

Conocybe pubescens on šampinjonilaadsete seltsi kuuluv liik seeni.
Seene jalg on peenekarvaline.
Conocybe subpubescens

Conocybe subpubescens on šampinjonilaadsete seltsi kuuluv liik seeni.
Seene jalg on peenekarvaline.
Ivo Priiman

Ivo Priiman (13. november 1940 Rakvere – 23. august 1989) oli eesti arhitekt.
Ta lõpetas 1959. aastal Tallinna 2. Keskkooli, õppis Tallinna Polütehnilises Instituudis ja lõpetas 1966. aastal Eesti NSV Riikliku Kunstiinstituudi arhitektuuri erialal.
Priiman oli 1966. aastast Eesti Projekti arhitekt, aastatel 1972–1977 Põlva rajooni peaarhitekt ja 1977. aastast Pärnu rajooni RSN Täitevkomitee ehitus- ja arhitektuuriosakonna juhataja.
Isiklikku.
Tema lapselaps on filmioperaator Eliise Priiman, minia on vehkleja Merle Esken.
Conocybe aporos

Conocybe aporos on šampinjonilaadsete seltsi kuuluv liik seeni.
Iraagi relvajõud

Iraagi relvajõud on Iraagi Vabariigi sõjavägi. Iraagi relvajõudude koosseisu kuuluvad maavägi, maaväe lennuväejuhatus, õhuvägi, õhutõrje väejuhatus ja merevägi. Iraagi sõjavägi on Iraagi Kaitseministeeriumi haldusalas ning kaudselt peaministri kontrolli all. Samuti relvajõudude koosseisu, kuid otse peaministri haldusalasse kuuluvad terrorismivastane teenistus ja rahva mobilisatsioonijõud.
Iraagi sõjavägi sai alguse 1920. aastatel. Vahemikus 1936–1941 korraldati Iraagis kuus sõjaväelist riigipööret. Esimese lahingukogemuse sai Iraagi sõjavägi 1941. aasta Briti-Iraagi sõjas. Iisraeli vastu sõditi 1948. aasta Araabia-Iisraeli sõjas, 1967. aasta kuuepäevases sõjas ja 1973. aasta Yom Kippuri sõjas. Esimene Iraagi-Kurdi sõda toimus aastatel 1961–1970 ning teine aastatel 1974–1975. Esimene väga suur sõda oli Iraagi armee osalusel aastatel 1980–1988 väldanud Iraani-Iraagi sõda. Aastal 1990 tungis Iraagi sõjavägi Kuveiti, sellele järgnes lahesõda aastal 1991 pärast mida kehtestasid võõrväed Iraaki lennukeelutsioonid. Aastal 2003 sai Iraak Iraagi sõjas lüüa, relvajõud senisel kujul likvideeriti ning võimule tuli lääneriikide nukuvalitsus. Iraagi sõda jätkus mässu ning kodusõjana. 2010. aastatel oli Iraagi sõjavägi rakkes peamiselt Islamiriigi vastu.
Kui Ameerika Ühendriigid 2003. aastal Iraaki tungisid ja Saddam Husseini kukutasid, saatsid nad Iraagi relvajõud laiali ning proovisid uuesti üles ehitada. Seetõttu sai Iraak märkimisväärset toetust Ameerika Ühendriikide Kaitseministeeriumilt. Aastal 2009 jõustus leping, mille järgi hakkasid Iraagi turvalisuse eest taas hoolt kandma Iraagi sõjavägi ja siseministeeriumi haldusalas olevad üksused.
Varem on Iraagi sõjavägi olnud araabia maailma üks tugevamatest. Samas Saddam Husseini ajal sekkus riik sõjaväe enesekorraldusse ning üldine kompetents langes. Riigiintsitutsioonidest on armee üks riigi usaldatumaid. Puudujääkidest on välja toodud logistikat, luuret, suurtükiväge ja lennuväge.
Kahevõistlus 1988. aasta taliolümpiamängudel

 
Kahevõistlus 1988. aasta taliolümpiamängudel koosnes kahest võistlusalast, mis peeti 23. veebruarist 28. veebruarini. Suusahüpped toimusid Kanada olümpiapargis, murdmaasuusatamise osa aga Canmore Nordic Centeris.
Calgary mängudel toimus kahevõistluse programmis kaks olulist muudatust. Lisati meeskondlik võistlus, mis tähendas seda et esimest korda jagati kokku rohkem kui üks medalikomplekt. Ka individuaalvõistlus muutis oma formaati, asendades varasematel aastatel kasutatud punktipõhise süsteemi Gunderseni meetodiga, mille puhul suusahüppepunktide kogusummad arvestati ümber sekunditeks-minutiteks jälitussõiduks saadud ajavahedeks. See muudatus tagas, et murdmaasuusatamise esimene võistleja kes üle finišijoone tuli oli võistluse võitja.
Sportlased sooritasid kolm tavalist mäesuusahüpet, kusjuures madalaim punktisumma langes. Hüpetel kogutud koondpunktid määrasid suusatamise stardijärjekorra ja ajad; iga kolm punkti võrdub 20-sekundilise puudujäägiga.
Tulemused.
Individuaalvõistlus.
 
Finaal: 27.-28. veebruar 
&lt;br&gt;Osavõtjaid: 43
&lt;br&gt;Riike: 13
&lt;br&gt;Olümpiavõitja 1984: Tom Sandberg, 
&lt;br&gt;Ametlikud tulemused
Meeskonnavõistlus.
 
&lt;br&gt;
Kuupäev: 23.-24. veebruar
&lt;br&gt;Osavõtjaid: 10 võistkonda
&lt;br&gt;&lt;br&gt;Ametlikud tulemused
Välislingid.
Robert Kiisler

Robert Kiisler (sündinud 28. juunil 2001 Tartus) on Eesti poliitik.
Haridus.
Ta õppis Hugo Treffneri Gümnaasiumis aastatel 2017–2020. Ta õpib Eesti Kunstiakadeemias arhitektuuri ja linnaplaneerimise erialal.
Karjäär ja looming.
Kiisler on Eesti Arhitektide Liidu noortekogu liige. Ta on osalenud Eesti Kunstiakadeemia arhitektuuriüliõpilaste projektides ja näitustel. Ta on kaasa löönud avalike ruumide ja kogukonnakeskuste loomisel, näiteks EKA ja Tallinna linna ühise loomekeskuse näitusel ning Tartus varjualuse "Nurk" rajamisel.
Poliitiline tegevus.
Robert Kiisler kuulus aastatel 2019–2023 Sotsiaaldemokraatlikku Erakonda. Ta on olnud Noorte Sotsiaaldemokraatide asepresident. Alates 14. novembrist 2023 on ta Eestimaa Vasakliidu liige ja
vasakpoolsete erakonna strateegiajuht ning on seotud erakonna programmiga, mis keskendub sotsiaalpoliitikale, eluasemetingimuste parandamisele, haridusele, regionaalarengule ja keskkonnapoliitikale.
Kiisler on avaldanud arvamusartikleid ja poliitilisi kommentaare Eesti ajakirjanduses. Tema kirjutised keskenduvad sotsiaal- ja majanduspoliitikale ning kriitikale valitsuse otsuste suhtes:
James Daniel Rock

James Daniel Rock (sündinud 28. aprillil 2003) on Eesti lastekirjanik ja noorpoliitik.
Haridus.
Ameerika juurtega James Rock on lõpetanud 2022. aastal Tallinna Prantsuse Lütseumi ning õpib alates 2022. aastast Ameerika Ühendriikides Massachusettsi Tehnoloogiainstituudis (MIT) majandusteadust ja politoloogiat.
Kirjanduslik tegevus.
James Rock on kirjutanud lasteraamatuid, mis aitavad lastel keeli õppida (kas omal käel või näiteks keelekümblusrühmades) ning valmistavad lapsi ette kooli- või lasteaiaeluks. 
James oli esimesi raamatuid kirjutades alles 14-aastane koolipoiss. Idee sai ta oma raamatukoguhoidjast emalt, kes kurtis, et on väga vähe raamatuid, mida alles veerima õppiv laps suudaks läbi lugeda. Nii otsustas noormees sellised lihtsate tekstide ja muhedate fotodega illustreeritud lasteraamatud oma kooli loovtööna ise kirjutada. Tema loovtöö juhendaja oli Inga Sild. Raamatud andis välja kirjastus Koolibri. 
Poliitiline tegevus.
James Rock on noorpoliitikuna kaasa löönud mitmes Eesti erakonnas. Kõigepealt kuulus ta Sotsiaaldemokraatlikku Erakonda (04.05.2021–13.11.2023) ja oli Noorte Sotsiaaldemokraatide volikogu juht. Seejärel kuulus ta Eestimaa Ühendatud Vasakparteisse (14.11.2023 – 07.06.2025).
Ta kandideeris 2021. aasta kohalikel valimistel Sotsiaaldemokraatliku Erakonna nimekirjas Tallinnas Mustamäel (kandidaat nr 542), kus sai 133 häält, millega osutus valituks linnaosakogusse.
Tunnustus.
James Rock pälvis 2022. aastal riiklikul õpilaste teadustööde konkursil II preemia ja Eesti Teaduste Akadeemia presidendi eriauhinna lootustandva teadlastee alguse eest (töö "Lasteaiaks ettevalmistava raamatu loomine muukeelsetele lastele" eest, juhendaja Liis Reier). Töö käsitles lasteaiaealiste muukeelsete laste toetamist ja keeleõpet vastavate raamatute loomise abil.